"Амшынеиқәафымцамч" алашара арцәара аамҭеихша аԥсахра ҿыцқәа аланагалеит
11:06 17.02.2024 (ирҿыцуп: 11:25 17.02.2024)
© Sputnik / Марианна Кубрава Отключение света
© Sputnik / Марианна Кубрава
Анапаҵаҩра
Жәабра 17 рҟынӡа афымцалашара арцәараз аамҭеихша кьыԥхьын жәабран 9 рзы, уи аахыс аҽҳәара акырынтә инахахьеит.
АҞӘА, жәабран 17 - Sputnik. "Амшынеиқәафымцамч" жәабран 9 рзы иркьыԥхьыз алашара арцәара аамҭеихша, аԥсахра ҿыцқәа аланагалеит. Абри атәы аанацҳауеит аусбарҭа апресс-маҵзура.
Аԥсахрақәа ирыҵаркит астанциаеиҵа "Синоп" абонентцәа. Уаанӡа дара алашара роуан урыстәылантәи, ҩынтә идырцәон асааҭ 02:00 инаркны 04:00 рҟынӡа, анаҩс асааҭ 12:00 инаркны 14:00 рҟынӡа.
Уажәшьҭарнахыс астанциаеиҵа "Синоп" абонентцәа алашара роулоит ЕгрыГЕС аҟынтәи, алашара дырцәоит асааҭ 13:00 инаркны 15:00 рҟынӡа.
2023 шықәса абҵарамза аахыс Аԥсны мраҭашәареи Аҟәа ақалақьи афымцалашара Урыстәылантәи иаиуеит, мрагыларатәи ахәҭа - ЕгрыГЕС аҟынтәи.